CELEX: 32003R2118
Language: lt
Date: 2003-12-02 00:00:00
Title: 2003 m. gruodžio 2 d.,Komisijos reglamentas (EB) Nr. 2118/2003, iš dalies keičiantis Tarybos reglamentą (EB) Nr. 1420/1999 ir Reglamentą (EB) Nr. 1547/1999 dėl tam tikrų rūšių atliekų vežimo į Tanzaniją bei Serbiją ir JuodkalnijąTekstas svarbus EEE.

Svarbus teisinis pranešimas

|

32003R2118

Oficialusis leidinys L 318 , 03/12/2003 p. 0005 - 0008

		Komisijos reglamentas (EB) Nr. 2118/20032003 m. gruodžio 2 d.iš dalies keičiantis Tarybos reglamentą (EB) Nr. 1420/1999 ir Reglamentą (EB) Nr. 1547/1999 dėl tam tikrų rūšių atliekų vežimo į Tanzaniją bei Serbiją ir Juodkalniją(tekstas svarbus EEE)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1993 m. vasario 1 d. Tarybos reglamentą (EEB) Nr. 259/93 dėl atliekų vežimo Europos Bendrijos viduje, į Bendriją ir iš jos priežiūros ir kontrolės [1], su paskutiniais pakeitimais, padarytais Komisijos reglamentu (EB) Nr. 2557/2001 [2], ypač į jo 17 straipsnio 3 dalį,atsižvelgdama į 1999 m. balandžio 29 d. Tarybos reglamentą (EB) Nr. 1420/1999, nustatantį bendrąsias taisykles ir tvarką, taikytinas kai kurių rūšių atliekų vežimui į kai kurias EBPO nepriklausančias šalis [3], su paskutiniais pakeitimais, padarytais Komisijos reglamentu (EB) Nr. 2243/2001 [4], ypač į jo 3 straipsnio 5 dalį,kadangi:(1) 2002 m. spalio 21 d. Komisija nusiuntė note verbale Jugoslavijos Federacinės Respublikos valdžios institucijoms, klausdama, ar ši šalis priimtų iš Bendrijos eksportuojamas naudoti skirtas nekenksmingas atliekas, ir jei taip, kokia kontrolės tvarka, jei tokia yra, bus taikoma.(2) Savo 2003 m. sausio 30 d. atsakyme Serbija ir Juodkalnija informavo Komisiją, kad bus priimamos visos iš Bendrijos įvežamos Reglamento (EEB) Nr. 259/93 II priede išvardytos atliekos ir nebus taikoma jokia kontrolės tvarka. Kadangi buvusi Jugoslavijos Federacinė Respublika neseniai pakeitė savo konstituciją, pagal kurią jos naujasis pavadinimas yra "Serbija ir Juodkalnija", prašymas (įtraukti visas atliekas į Komisijos reglamento (EB) Nr. 1547/1999 [5], su paskutiniais pakeitimais, padarytais Reglamentu (EB) Nr. 2243/2001 [6], D priedą) turėtų atsispindėti naujosiose nuostatose, nurodant naująjį šalies pavadinimą.(3) 2003 m. vasario 27 d. Tanzanija oficialiai informavo Komisiją apie pasikeitusią tvarką, taikomą iš Bendrijos įvežamoms naudoti skirtoms atliekoms. Įvežti GE 010 ex700100 tipo atliekas jau nebedraudžiama, ir joms taikoma tik įprastų prekybinių sandorių tvarka.(4) Remiantis Reglamento (EEB) Nr. 259/93 17 straipsnio 3 dalimi, 2003 m. balandžio 30 d. komitetui, įkurtam 1975 m. liepos 15 d. Tarybos direktyvos 75/442/EEB [7], su paskutiniais pakeitimais, padarytais Komisijos sprendimu 96/350/EB [8], 18 straipsnyje nustatytomis sąlygomis, buvo pranešta apie oficialius Tanzanijos bei Serbijos ir Juodkalnijos prašymus.(5) Siekiant atsižvelgti į naują šių šalių padėtį, reikia tuo pačiu metu iš dalies pakeisti Reglamentą (EB) Nr. 1420/1999 ir Reglamentą (EB) Nr. 1547/1999.(6) Šiame reglamente numatytos priemonės atitinka Direktyvos 75/442/EEB 18 straipsnyje nustatytomis sąlygomis įkurto komiteto nuomonę,PRIĖMĖ ŠĮ REGLAMENTĄ:1 straipsnisReglamento (EB) Nr. 1547/1999 D priedas keičiamas šio reglamento I priedu.2 straipsnisReglamento (EB) Nr. 1420/1999 A priedas keičiamas šio reglamento II priedu.3 straipsnisŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. gruodžio 2 d.Komisijos varduPascal LamyKomisijos narys[1] OL L 30, 1993 2 6, p. 1.[2] OL L 349, 2001 12 31, p. 1.[3] OL L 166, 1999 7 1, p. 6.[4] OL L 303, 2001 11 20, p. 11.[5] OL L 185, 1999 7 17, p. 1.[6] OL L 303, 2001 11 20, p. 11.[7] OL L 194, 1975 7 25, p. 39.[8] OL L 135, 1996 6 6, p. 32.--------------------------------------------------I PRIEDASReglamento (EB) Nr. 1547/1999 D priedas keičiamas taip:1. D priede tarp nuostatų, susijusių su San Tome ir Principe, ir nuostatų, susijusių su Siera Leone, įterpiamos šios nuostatos:"SERBIJA IR JUODKALNIJAVisos rūšys."2. Nuostatos, susijusios su Tanzanija, keičiamos taip:"TANZANIJA1. GE skirsnyje (Stiklo atliekos, nedispersinės[1]formos):GE010 ex700100 | Stiklo duženos ir kitos stiklo atliekos bei laužas, išskyrus katodinės spinduliuotės ir kitokius aktyvintus (su danga) stiklus. |2. GJ skirsnyje (Tekstilės atliekos)GJ120–630900 | Dėvėti drabužiai ir kiti tekstilės gaminiai." |[1] Sąvoka "nedispersinis" neapima miltelių, dumblo, dulkių pavidalo ar kietų atliekų, kuriose yra pavojingų skystų atliekų.--------------------------------------------------II PRIEDASReglamento (EB) Nr. 1420/1999 A priede nuostatos, susijusios su Tanzanija, keičiamos taip:"Visos rūšys, išskyrus:1. GE skirsnyje (Stiklo atliekos, nedispersinės[1]formos):GE010 ex700100 | Stiklo duženos ir kitos stiklo atliekos bei laužas, išskyrus katodinės spinduliuotės ir kitokius aktyvintus (su danga) stiklus. |2. GJ skirsnyje (Tekstilės atliekos)GJ 120—630900 | Dėvėti drabužiai ir kiti tekstilės gaminiai." |[1] Sąvoka "nedispersinis" neapima miltelių, dumblo, dulkių pavidalo ar kietų atliekų, kuriose yra pavojingų skystų atliekų.--------------------------------------------------